Ens presentem (5/6) - El Butlletí de Llagostera
Inici Opinió Ens presentem (5/6)
Seguim presentant-nos. En aquesta ocasió, el lloc escollit per fotografiar-nos ha estat la plaça de la Llibertat. Situada al nucli antic de Llagostera —just a sota del campanar i el mirador de l’església— ha estat popularment coneguda com la plaça de dalt per distingir-la de la plaça de baix (o plaça de la bomba), amb la qual queden unides per un dels carrers majors més petits del món. Pur barri vell, qui ho diria que —abans que el poble busqués l’espai i les llums turó avall, estenent-se cap a la plana— havia estat un dels centres socials i comercials de la població. I qui ho hagués dit, que s’acabaria anomenant plaça de la Llibertat… Sota la intimidadora silueta de l’església, amb la presència de l’ara majestuosa Casa de les Vídues —davant l’antiga casa de Jaume Roure, el cèlebre cacic llagosterenc— i havent-se anomenat des de 1940 fins el 1979 Plaza 18 de Julio, ho hem de considerar tot un èxit de la història.
Article anteriorCosir. Per què no aprendre’n?
Article següentEl Jovent Republicà, present a Llagostera